- Szczegóły
- Harnaś
- Opublikowano: 02 kwiecień 2009
Downo nie pamiyntom taki zimy zeby sie teli casy wlekła.Dobrze ze juz cłowiek nie zyje ino z tej gospodarki bo jak by tak było ze śtyry krowy dwa cielynta z szesnoście łowiec jak to kiesik bywało to by juz trza było smyrecnik dawać bydlontkom bo potrawy by downo chybiało a ludzie by musieli kloski z fuzmelu jeś abo warmuz warzyć.Downi taki zimy bywały co sie tak wlekły wnet do maja ale teraz sie to nie zdorzo cynsto.Trzeba chyba bydzie piyknie Ponbocka pytaj zeby te zime ka prec łodchynył abo wyciągnoj z wionka co był w Matke Boskom Zielnom świyncony gadzigo zondła i pod blachy do śporcheta chynyj bo ponoć gadzi zondło dobrze łodganio taki złe pogody.Mozna by tez było wongielkow z kokocowego drewna na robij i na wode chynyj tez starzy godowali ze na złe casy dobrze tymi wongielkami mozna było łod cynić.Cowiek juz bylejako łozmyśluje bo go ta zima mierzi a nie bardzo mi sie widzi bagniątke iś świyncij po śniegu.Bo i co do ni dać jak zodnego zielo nika nic bo wsio za prane zomiyntami.A bagniontko mieć w chałpie po świyncone to wozno rzec bo cym bydymy łodganiać dujawice ,śompawice i kurniawy jak nie dymym z poświynconej palmy.Dej boze zeby sie juz ty śniegi brały potokami ku morzu bo juz jes tego doś!
Harnaś
pol_Latn sun_Latn pol_Latn szl_Latn sun_Latn